Marrakesh Express

Marrakesh Express (originaltittel Hideous Kinky) er en britisk-fransk dramafilm fra 1998, regissert av Gillies MacKinnon. Filmen er basert på boken Hideous Kinky av Esther Freud, som handler om den unge tobarnsmoren Julia (spilt av Kate Winslet) som flytter med døtrene sine fra London til Marokko i håp om å starte et nytt liv der. Lydsporet til filmen inneholder musikk fra blant andre Canned Heat, Richie Havens og Incredible String Band.

Filmen fikk blandet kritikk, men mange beskrev Winslets skildring som et lyspunkt. Roger Ebert skrev for eksempel: «Det som får filmen til å fungere er Winslets rolleskildring som en oppriktig, god person, ikke forferdelig smart; en som innbitt forfølger drømmen sin og som drar med seg de uvillige barna sine på veien.»

 Handling 
I 1972 reiser 25 år gamle Julia (spilt av Kate Winslet) til Marokko sammen med sine døtre, seks år gamle Lucy og åtte år gamle Bea. Trioen bor ved et hotell i Marrakech. Døtrenes far, en poet fra London har også et barn sammen med en annen kvinne. Julia møter etter hvert en marokkansk akrobat og svindler Bilal. Etter hvert flytter han inn hos dem, og fungerer som en slags farsfigur for jentene. Julias venn Eva oppfordrer Julia til å studere i Alger med en ærverdig sufi-mester ved en skole. På et tidspunkt får Bea en streptokokk-infeksjon, og han dør nesten.

 Medvirkende 
 Kate Winslet – Julia, moren til Lucy og Bea
 Saïd Taghmaoui – Bilal, svindler
 Bella Riza – Bea, Julias datter
 Carrie Mullan – Lucy, Julias datter
 Pierre Clémenti – Santoni, europeeren
 Sira Stampe – Eva, Julias venn
 Abigail Cruttenden – Charlotte

 Referanser 

 Eksterne lenker 


Kategori:Franske romantiske dramafilmer
Kategori:Britiske romantiske dramafilmer
Kategori:Engelskspråklige filmer
Kategori:Franskspråklige filmer
Kategori:Arabiskspråklige filmer
Kategori:Filmer fra 1998
Kategori:Filmer basert på bøker